open-index/open-wikipedia-markdown huggingface dataset:
Yumi, Yumi, Yumi

**«Yumi, Yumi, Yumi»** («Vi, vi, vi») er Vanuatus nasjonalsang. Den er skrevet og komponert av François Vincent Ayssav, og ble offisiell i 1980. Teksten er på bislama.

## Tekst
*Refreng*:
Yumi, Yumi, yumi i glat long talem se
Yumi, yumi, yumi ol man blong Vanuatu.

God i givim ples ia long yumi,
Yumi glat tumas long hem,
Yumi strong mo yumi fri long hem,
Yumi brata evriwan!

*Refreng*

Plante fasin blong bifo i stap,
Plante fasin blong tedei,
Be yumi i olsem wan nomo,
Hemia fasin blong yumi!

*Refreng*

Yumi save plante wok i stap,
Long ol aelan blong yumi,
God i helpem yumi evriwan,
Hem i papa blong yumi!

*Refreng*
Hva har du i bagasjen?

***Hva har du i bagasjen?*** er et norsk reiseprogram med Noman Mubashir som gikk på NRK1 i tre sesonger fra 2012 til 2014. Konseptet gikk ut på at programlederen tok kjente nordmenn med til røttene deres rundt omkring i hele verden. Programmets form har en del likhetstrekk med ''Tore på sporet''.

Premieren ble sett av en halv million.

## 2012
Høsten 2012 får TV-seerne følge Linni Meister, Saera Khan, Vendela Kirsebom, Christopher Dons, Kashfa Gashamura og Mira Craig på deres reise til familiens hjemland.

## 2013
Høsten 2013 blir vi med Raphaël Poirée, Egor Filipenko, Stella Mwangi, Kriss fra Erik og Kriss, Louiza Louhibi og Marcel Lelienhof på leting etter røttene sine. Første programmet hadde premiere mandag 23. september kl. 20:15 på NRK1. 

## 2014

## Referanser


## Eksterne lenker
*
Leo & U-landslaget

***Leo & U-landslaget*** er en norsk underholdningsserie med Leo Ajkic som gikk på NRK3 i 2012. Konseptet gikk ut på at Ajkic tok med tre kompiser og gjorde typisk norske ting som vanligvis fremstod som merkelig for mange utlendinger. Reisen foregikk forskjellige steder i Norge og endte til slutt til Mallorca i Spania. De tre kompisene til Ajkic var Jamal Ahmed Abdulle, Ajejandro «AP» Ernesto Perez og Ekachai «Tom Soya» Khunsaengkhao. Programmet gikk på tirsdagskvelder.

## Referanser
Lawrence (Indiana)

:*For byen med samme navn i delstaten Kansas, se [[Lawrence (Kansas)]]*

**Lawrence** er en by i Marion County i delstaten Indiana i USA. Byen hadde et innbyggertall på 46 001 i år 2010. Lawrence er en forstad til storbyen og delstatshovedstaden Indianapolis. Byen hadde en befolkningsvekst på 9,3% mellom år 2000 og 2010.

## Referanser


## Eksterne lenker
* 
* Lawrence Chamber of Commerce
Hjem (TV-serie)

***Hjem*** er en norsk dramaserie som gikk på NRK1 fra 2012 til 2013. Serien handler om tre svært ulike kvinner, som i voksen alder oppdager at de er halvsøstre. Hovedrollene ble spilt av Heidi Ruud Ellingsen, Jannike Kruse og Kaia Varjord. Serien gikk på søndagskvelder.

Den ble innspilt i Vestfossen, i Oslo og på en gård i Ytre Enebakk. Den var en av NRKs storsatsinger i 2012 og hadde et produksjonsbudsjett på 68 millioner kr. Serien har fem regissører: Ove Raymond Gyldenås (seks episoder), Atle Knudsen (fire episoder), Stine Buer (to episoder), Simen Alsvik (to episoder) og Arild Andresen (to episoder). Serien ved Snorre Solfjeld vant fagprisen beste foto - drama under Gullruten 2014.

## Seertall
Første sesong hadde i gjennomsnitt 670&nbsp;000 seere (778&nbsp;000  hvis man legger til nett-TV-seingen).

## Skuespillere
Ikke-uttømmende skuespillerliste:

## Referanser


## Eksterne lenker
*
Leonel Manzano

**Leonel Manzano** (født 12. september 1984 i Dolores Hidalgo i Guanajuato) er en meksikanskfødt mellomdistanseløper som nå representerer USA, som fikk sølv på 1500 meter ved sommer-OL 2012. 

## Bakgrunn
Manzano ble født i Dolores Hidalgo, sentralt i Mexico, men familien flyttet til Texas i USA da han var fire år gammel. Der vokste han opp i Granite Shoals, som ligger midt i Texas, og gikk ved Marble Falls High School. Der vant han ni Texas 4A-mesterskap i friidrett og terrengløp. Senere gikk han til University of Texas, der han ble NCAA-mester fire ganger; på 1500 meter utendørs i 2005 og 2008, og på en mile innendørs i 2005 og 2007. I 2008 ble han kåret til *USTFCCCA Athlete of the Year*. 

Han har statsborgerskap fra både Mexico og USA. 

## Karriere på nasjonalt nivå
Ved USA-mesterskapet utendørs har han mange gode plasseringer på 1500 meter: 
* 2012: Gull
* 2011: Bronse
* 2010: Sølv
* 2009: Sølv
* 2008: Sølv
* 2007: Sølv
* 2006: Bronse

Også innendørs har han oppnådd gode resultater:
* 2012: Gull
* 2010: Gull

## Karriere på internasjonalt nivå
Tre uker etter sitt siste collegestevne kvalifiserte han seg til sommer-OL 2008, ved å komme på andreplass ved USAs uttakningsstevne (*United States Olympic Trials*). I OL kom han til semifinalen, men ble der slått ut med 11.-plass i sin semifinale.

Hans internasjonale gjennombrudd kom i 2009-sesongen, der han nådde finalen på 1500 meter ved VM i friidrett 2009. Han vant løpene ved Reebok Grand Prix in New York og British Grand Prix, og kom på andreplass ved IAAF World Athletics Final, London Grand Prix og Rieti Meeting.

I 2010 deltok han i Diamond League, der han sanket 6 Diamond League-poeng gjennom sesongen, og kom på tredjeplass totalt på 1500 meter. I løpet av en treukersperiode i slutten av august satte han ny personlig rekord på både en mile (3:50,64), 800 meter (1:44,56) og 1500 meter (3:32,37). Han ble tatt ut til å representere Amerika ved Verdenscupen i friidrett, der han fikk bronse, bak Amine Laâlou og Mekonnen Gebremedhin. 2011-sesongen var preget av skader, og ga ingen internasjonale plasseringer. 

Manzano var skadefri igjen i 2012, og vant 1500 meter både ved USA-mesterskapet i friidrett innendørs og USAs OL-uttak, som også telte som USA-mesterskapet i friidrett utendørs. Med det ble han tatt ut til sommer-OL 2012 i London. Der løp han på sesongbestenotering i finalen, med tiden 3:34,79, og fikk med det andreplass bak Taoufik Makhloufi. Han bar både det meksikanske flagget og USAs flagg da han løp æresrunden sin i OL.

## Referanser


## Eksterne lenker
* 
*
Marcel Duval

**J. Marcel Duval** (født i Baie-Saint-Paul i Quebec) er en pensjonert kanadisk generalløytnant i luftforsvaret.  

Duval gikk i 1975 inn i Canadas luftforsvar, der han ble helikopterflyger. I 1989 tok han eksamen ved Command and Staff College og gikk i 1995 ut fra U.S. Air Force Air War College.

I tillegg til tjeneste i Canadas forsvar, har Duval også deltatt i fredsbevarende tjeneste for FN. I 1992 tjenestegjorde han ved  Department of Peacekeeping Operations i FNs hovedkvarter i New York. Etter at han i 1995 ble sjef for 408th Tactical Helicopter Squadron, som er basert i Edmonton i Alberta, deltok han med denne avdelingen i FN-tjeneste for UNMIH i Haiti. Fra 1997 til 1998 deltok Duval i Multinational Force and Observers i Egypt og var samtidig sjef for den canadiske kontingenten der.

Duval ble i  2007 sjef for 1 Canadian Air Division/Canadian NORAD Region (CANR)  og var fra 2009 til 2011 nestkommanderende i North American Aerospace Defense Command.

I 2009 ble Duval utnevnt til kommandør av Order of Military Merit.

## Referanser
Mieczysław Bieniek

**Mieczysław Bieniek** (født 1951) er en polsk general i hæren. Han har besatt ledende posisjoner i den polske hær og NATO, deltatt i FNs fredsbevarende styrker og kjempet i Irak-krigen.

## Tjeneste
Bieniek ble i 1969 kadett i den polske hær. Etter Etter å ha tjenestegjort noen år gikk han fra 1978 til 1981 generalstabsskolen og fikk i 1985 befal over 6. luftbårne divisjon. Fra 1989 til 1991 tjenestegjorde han i FN-styrken UNDOF i Midtøsten. Etter et tjenesteopphold hjemme i Polen var han igjen i FN-tjeneste, denne gangen som logistikksjef i MINURSO i Vest-Sahara til 1993.

Fra 1995 til 1996 studerte han ved Royal College of Defence Studies i London. Etter å ha tatt Senior Defence Management Course i Monterey i USA ble Bieniek sjef for den nordisk-polske brigaden i SFOR i Bosnia-Hercegovina. Bieniek ledet så krisehåndteringsavdelingen i det polske forsvarsdepartementet før han fikk ansvar for øvelse, utdannelse og opplæring ved  SHAPE. I 2002 ble han nestkommanderende for et av NATOs Rapid Deployable Corps i Tyrkia. I krigen i Irak, førte Bieniek i 2004 befal over Multinational Division Central-South. Han ble samme år forfremmet til generalløytnant.

I 2007 var han spesialutsending for SACEUR i Afghanistan som rådgiver for landets forsvarsminister. Han ble deretter rådgiver i sitt eget lands forsvarsdepartement, før han i april 2009 ble utnevnt til Polens representant i NATOs militærkomité. I 2010 fulgte utnevnelse til Deputy Supreme Allied Commander Transformation og forfremmelse til general.

## Utmerkelser
Bieniek har mottatt en rekke ordener og utmerkelser for sitt virke. Har kommandørkorset av Ordenen Polonia Restituta, Fortjenstkorset, Forsvarets medalje for tjeneste av fedrelandet og Det nasjonale forsvarets fortjenstmedalje. Han er tildelt USAs Bronze Star Medal. Bieniek har også mottatt FN-medaljen i bånd for UNDOF og MINURSO, samt NATO-medaljen.

## Referanser
Lindiwe Sisulu

**Lindiwe Nonceba Sisulu** (født 10. mai 1954) er en sørafrikansk politiker.

Hun er datter av Walter Sisulu og Albertina Sisulu.

Hun har en *[[master of arts]]*-grad i historie fra University of York. Temaet for hovedoppgaven var «Women at Work and Liberation Struggle in South Africa».

Hun var arrestert for politisk aktivitet i 1975 til 1976 og drev senere med undergrunnsarbeid en periode. I 1980-årene hadde hun hovedsakelig forskjellige undervisningsposisjoner innen historie i Swaziland og andre afrikanske land.

Hun returnerte til Sør-Afrika i 1990 og begynte å jobbe for Jacob Zuma og hadde senere andre stillinger innen administrasjon og politikk. Hun har vært medlem av det sørafrikanske parlamentet siden 1994. Hun ble boligminister i 2004, deretter forsvarsminister (2009-2012), minister for offentlig service og administrasjon (2012-2014) og såkalt Minister of Human Settlements (fra 2014).

## Referanser
Tigerstaden (TV-serie)

***Tigerstaden*** er en norsk dokusåpe som gikk på TV 2 Bliss fra 2012 til 2013. Serien fulgte hverdagen til modellene Linni Meister, Therese Haugsnes, Mari Haugersveen og Carina Dahl.

## Referanser
Gaël Bigirimana

**Gaël Bigirimana** (født 22. oktober 1993) er en burundisk fotballspiller som fra 29. desember 2019 er klubbløs.

Han ble født i Bujumbura, men flyktet fra Burundi til Storbritannia med sin mor i 2004 etter å ha tilbrakt en tid i Uganda.

## Karriere
Bigirimana ble signerte for Coventry Citys førstelag sommeren 2011 etter å ha tilbrakt ungdomsårene i klubben og deltatt på Coventry Citys fotballakademi. 8. august debuterte han i Football League Championship da laget tapte 1-0 mot Leicester City. Bigirimana spilte hele kampen.

12. mars 2012 vant Bigirimana prisen for årets nykommer i Football League Championship sesongen 2011-2012. 

Den 6. juli 2012 kunne Sky Sports News melde at Bigirimana hadde bestått den medisinske testen og signert for Premier League-klubben Newcastle United. Newcastles hjemmeside bekreftet at Bigirimana hadde signert en femårskontrakt for en ukjent sum, antatt å være et sted mellom £  og £ .

Han debuterte for klubben i et 1-0 tap borte i en vennskapskamp mot det tysk laget Chemnitzer FC da han ble byttet inn i det 66. minutt.

## Referanser


## Eksterne lenker
*
Trifle

**Trifle** er en dessert laget av tykk vaniljesaus, frukt, sukkerbrød, fruktsaft eller gelatin, og pisket krem, som arrangeres i lag. Desserten stammer fra England, hvor oppskriften første gang ble publisert i 1596.

Noen varianter av desserten inneholder en liten mengde alkohol, slik som portvin eller oftere søt sherry eller madeira. Varianter uten alkohol kan bruke søte safter eller mineralvann slik som ingefærøl i stedet, idet væsken er nødvendig for å mykne kakelagene.
Xundian Hui Yi

**Xundian Hui Yi** (kinesisk: 寻甸回族彝族自治县, pinyin: *Xúndiàn Huízú Yízú zìzhìxiàn*) er et autonomt fylke byprovinsen Kunming i provinsen Yunnan i Kina.

Xundian har et areal på 3.966&nbsp;km² og talte  innbyggere i 1999.

## Administrative enheter
**Storkommuner:**
*Rende, Yangjie, Tangdian, Kedu, Tangzi, Gongshan, 
**Kommuner:**
*Qixing, Hekou, Jinsuo, Diansha, Jinyuan, Xianfeng, Liushao, Jijie, Fengyi, Lianhe.

## Referanser


## Eksterne lenker
* Offisielle nettsider 
* Kart
Tjenestemedaljen

**Tjenestemedaljen** (irsk: *An Bonn Seirbhíse*, engelsk: *The Service Medal*) er en irsk medalje innstiftet i 1944 som belønning for lang tjeneste. Den tildeles av Irlands forsvarsminister. Medaljen kan tildeles offiserer, befal og menige i alle deler av Irlands forsvar, inkludert sanitetstjenesten og feltprestkorpset.

## Utforming
Tjenestemedaljen er i bronse og har en diameter på 38&nbsp;mm. Den har som motiv en kvinnefigur, «Eire», som plasserer en laurbærkrans på hodet til en soldat som kneler foran henne. Motivet er omgitt av innskriften «AN BONN SEIRḂÍSE» i «gælisk» skifttype på venstre side og en laurbærgren på høyre side. Reversen har «THE SERVICE MEDAL» omkring et slett midtfelt der det er plass til mottagerens rullenummer, initialer og etternavn.

Medaljen er opphengt i bånd med utforming som indikerer tjenestetid. Befal og menige tildeles etter ti års tjeneste medaljen i helt blått bånd. Etter 15 års tjeneste utstyres medaljen med blått bånd med en gul midtstripe og barre. Medaljen i samme type bånd, men uten spenne, tildeles offiserer etter 15 års tjeneste. Etter 20 års tjeneste får offiserer barre på båndet. Båndet har øverst et oppheng i metall der ordet  «Seirḃís» finnes.

## Referanser


## Eksterne lenker
* ''Medals of the Irish Defence Forces'', Óglaigh na hÉireann, Irlands forsvar, 2010
* Irish Army Medals, fra *Irish Medals*, nettsted om irske medaljer
Morsmelkerstatning

**Morsmelkerstatning** er et næringsmiddelprodukt som anvendes for å erstatte eller komplettere amming av spedbarn. Den søker å etterligne morens morsmelk.

Morsmelkerstatning finnes som pulver eller væske, som enten er ferdigblandet eller må spes ut med vann.
MV «Far Solitaire»

**MV «Far Solitaire»** er et norsk forsyningsskip, kjent for sin spesielle konstruksjon som gir store besparelser på forbruk av brennstoff. Skipets skrog ble bygget ved STX OSV Tulcea, Romania, og «Far Solitaire» blir utrustet ved STX OSV Langsten i Norge for levering til Farstad Supply AS i oktober 2012.

## Eksterne lenker
* 
*  «A voyage of discovery», omtale av skipet i tidsskriftet *[[The Economist]]*
*  «Farstad Shipping with innovative chemical tanker compliant Platform Supply Vessel – TBN Far Solitaire», artikkel fra *Skipsrevyen*
Arbeidermesterskapet i bandy

**Arbeidermesterskapet i bandy** var en norsk bandyturnering som ble arrangert av Arbeidernes Idrettsforbund (AIF) i årene 1935 til 1940.

Bandyidretten hadde blitt drevet av enkeltklubber i forbundet siden 1927, og kretsmesterskap i Oslo ble arrangert fra 1932. Initiativet til arbeidermesterskapet i bandy kom i 1935, da flere klubber syntes det var for få kamper i kretsmesterskapene. Oslo arbeideridrettskrets arrangerte derfor en nasjonal turnering i siste del av sesongen. Senere samme år ble det opprettet landsutvalg for bandy i AIF, og det nasjonale utvalget videreførte turneringsformen.

Det var i Oslo bandyen i AIF sto sterkest. Hovedstadsklubbene dominerte derfor mesterskapet. Brage, Reidulf og Sterling fordelte mellom seg de seks titlene som ble utdelt.

AIF og *Norges landsforbund for idrett* slo seg høsten 1940 sammen til Norges Idrettsforbund. I 1945, da krigen var over og idretten kunne gjenopptas, ble alle bandyklubbene i AIF innmeldt i Norges Bandyforbund og begynte å delta i norgesmesterskapet.

## Finaler

Siden mesterskapet i 1935 ble arrangert før et nasjonalt utvalg for bandy var opprettet, er det uklart om mesterskapet regnes som offisielt. Petter Larsen, som skrev arbeideridrettens historie, har kun med mesterskapene fra 1936 til 1940 i sin framstilling, mens avisartikler i Arbeiderbladet fra perioden også teller med turneringen i 1935.

## Referanser




## Se også
*NM i bandy for herrer
*Arbeidermesterskapet i fotball
Nippon Karateklubb

**Nippon Karateklubb** er en karateklubb fra Drammen innen stilarten Shotokan. Klubben ble stiftet i 1978, og arrangerte NM i Karate i 2012. Klubbens leder (2016) er Arnt H Larsen-Yttergård.

## Stilart og organisasjoner
Nippon KK trener Shotokan Karate etter retningslinjer fra Richard Amos sensei, 8.dan WTKO. Klubben er tilsluttet WTKO gjennom Norges Shotokanforbund.

Klubben er også tilslutten Norges Kampsportforbund via Norges Idrettsforbund.

Klubben tilbyr også trening i Ryukyu Kobujutsu (tradisjonell våpentrening), som undervist av Julian Mead sensei, 7.dan.

## Trenere (2020)

*Sensei Sven Dårflot, 4. dan
*Sensei Arve Strøm, 2. dan
*Sensei Sofie Hansen, 2. dan
*Atle Sundbye, 1. dan
*Torunn Fredriksen, 1.dan
*Christian Svenningsen, 1.dan

## Eksterne lenker
* Nippon Karateklubb hjemmeside
Ola-boka

***Ola-boka*** egentlig *En Odelsmands Tanker om Norges nærværende Forfatning tillige med en Samtale indeholdende Veiledning for Bønder til en riktigere Fremgangsmaade ved Udkaarelsen av Valgmænd og Repræsentanter* var et politisk agitasjonsskrift utgitt i Christiania i 1830. Forfattet var John Neergaard (1795–1885), stortingsmann og Lensmann i Øre herred, Nordmøre.

Ola-boka ble første gang trykt i ukeskriftet *Nyeste Skilderie af Christiania og Stockholm*, senere trykket av Johan Jørgen Krohn som bok på 32 sider. John Gundersen Neergaard dro som den første i landet rundt på politiske agitasjonsreiser der han blant annet delte ut «Ola-boka». Boka er formet som en samtale mellom bonden Ola, en bymann og en bergverksbetjent på den ene siden, og en klokker som forsvarer embetsstanden på den andre.

Nergaard ble valgt til Stortinget i 1833, det såkalte «Bondestortinget» hvor det for første gang var valgt inn flere bønder enn embetsmenn.
## Utgivelser
* 
## Referanser
Franz Blücher

**Franz Blücher** (født 24. mars 1896 i Essen, død 26. mars 1959 i Bad Godesberg) var en tysk politiker, (FDP, FVP og DP).

Blücher var fra 1949 til 1953 minister for saker knyttet til Marshallplanen og beholdt embetet til 1957 med tittelen minister for økonomisk samarbeid. Han var i hele sin periode i regjeringen også visekansler.

## Se også
* Adenauer I
* Adenauer II

## Referanser


## Eksterne lenker
*
Padling under Sommer-OL 2012 – K-1 1000 meter menn

**Herrenes K-1 1000 meter** i padlekonkurransen i Sommer-OL 2012 fant sted på Eton Dorney i London den 6. og 8. august 2012. 

Deltakerne ble delt inn i tre forsøksheat der de fem beste fra hvert heat pluss én beste tid utenfor de fem, gikk videre til semifinalen. I semifinalen ble de fire beste fra hver av de to semifinalene kvalifisert for A-finalen (tilsammen åtte utøvere), mens de resterende åtte andre gikk til B-finale.

## Tidsskjema
**Forsøksheat**
6. august, 09:30
**Semfinaler**
6. august, 10:58
**Finaler**
8. august, 09:30

## Rekorder

## Resultater
### Forsøksheat 1

### Forsøksheat 2

### Forsøksheat 3

### Semifinaleheat 1

### Semifinaleheat 2

## Finaler
### B-finale

### A-finale

## Referanser




## Eksterne lenker
* 
* Resultater på BBC Sport Olympics 2012.
* Resultater på Sports.Yahoo.com 2012.
* Resultater på NBCOlympics.com 2012.
* Resultater  på Sports-reference.com/Olympics.
Battleship

***Battleship*** er et amerikansk sci-fi-actionfilm fra 2012. Filmen er regissert av Peter Berg, skrevet av Jon Hoeber og Erich Hoeber, og har Taylor Kitsch, Alexander Skarsgård, Rihanna, Brooklyn Decker og Liam Neeson i hovedrollene.

## Handling
Alex Hopper (Taylor Kitsch) er en ung, smart marinesoldat som sliter med disiplinen, og som alltid har blitt overstrålt av sin mer ansvarsfulle og seriøse eldre bror Stone (Alexander Skarsgård), som er over ham i rang. Alex planlegger å gifte seg med kjæresten Sam (Brooklyn Decker), men må først ut på oppdrag med marinen. Oppdraget er ledet av Sams far, admiral Shane (Liam Neeson), som langt ifra er Alex' største fan og ikke vil la ham gifte seg med datteren. De får imidlertid langt mer ut av oppdraget enn både ønskelig og antatt da romvesener begynner å angripe dem og områdene rundt dem. Alex må i løpet av timer lære seg det han har slitt med i hele sitt liv - å bli en lederskikkelse og dermed også ta ansvar.

## Rolleliste
* Taylor Kitsch i rollen som Lieutenant Alex Hopper
* Alexander Skarsgård i rollen som Commander Stone Hopper
* Rihanna i rollen som Petty Officer Cora 'Weps' Raikes
* Brooklyn Decker i rollen som Samantha 'Sam' Shane
* Tadanobu Asano i rollen som Captain Yugi Nagata
* Hamish Linklater i rollen som Cal Zapata
* Liam Neeson i rollen som Admiral Shane
* Peter MacNicol i rollen som Secretary of Defense
* John Tui i rollen som Chief Petty Officer Walter 'The Beast' Lynch
* Jesse Plemons i rollen som Boatswain Mate Seaman Jimmy 'Ordy' Ord
* Gregory D. Gadson i rollen som Lieutenant Colonel Mick Canales
* Jerry Ferrara i rollen som Sampson JOOD Strodell
* Adam Godley i rollen som Dr. Nogrady
* Rico McClinton i rollen som Captain Browley
* Joji Yoshida i rollen som Chief Engineer Hiroki

## Eksterne lenker
* 
*
Svend Foyns arbeiderboliger

**Svend Foyns arbeiderboliger** er en bygård i Tønsberg i Vestfold. Bygningene ble oppført i etapper fra 1850-tallet. De ble reist av skipsrederen Svend Foyn for folk som var ansatt hos ham. Arbeiderboligene er et fredet kulturminne.

## Historikk

Den eldste bygningen mot gata, Nedre gård, ble oppført i 1857, den andre innenfor gårdsplassen, Øvre gård, seinest i 1865. Østre sidebygning (mot Gunnarsbøparken) antas å ha tilhørt første byggetrinn, mens den gule tverrbygningen mot Svend Foyns gate ble oppført noe etter 1870.

Bygningene inneholdt opprinnelig 2- og 1-roms leiligheter. Her bodde på det meste om lag 300 mennesker. Det var enkelt, praktisk og billig. Her var også barnehage, eller «barneasyl» som det ble kalt den gang, slik at foreldre som var opptatt av å arbeide, hadde et trygt sted for barna.

Arbeiderboligene ble bygd fordi Svend Foyn (1809–1894), skipsreder og grunnlegger av den moderne hvalfangsten, var opptatt av at hans arbeidere og deres familier skulle ha akseptable boligforhold. Svend Foyn var pioner på området sosial boligbygging for sjøfolk.

Bygningene brukes stadig til boligformål og er i dag organisert som et borettslag med navn *Svend Foyns arbeiderboliger*. 
|}


Tønsberg_1868.jpg|Kart over Tønsberg 1868 viser «Föiengaard» som to lange bygninger i utkanten av bybebyggelsen i sør.
Jarlsberg og Larviks amt nr 43- Kart over Tønsberg, 1883.jpg|Bykart 1883 som blant annet viser Svend Foyns arbeiderboliger ved «Svend Föyns Gd».
Tønsberg (14417242437).jpg|Flyfoto av Tønsberg tatt av Widerøe 1947 viser arbeiderboligene ved Storgata litt nedenfor og til høyre for midten med Gunnarsbø til høyre og trevarehandelen nede ved Ollebukta i Byfjorden fremst i bildet.
Gunnarsbø Gunnarsbøparken Svend Foynsarbeiderboliger storgaten parkering Tønsberg Norway 2017-09-20 cropped distorted panorama.jpg|Gunnarsbøparken i Tønsberg med arbeiderboligene midt i bildet og murbygningen Gunnarsbø, reist som bolig i 1878 og brukt som byens rådhus 1929–1962, til høyre. På den andre siden av Storgata, til venstre i bildet, ligger parkering og handelsbygg.


## Referanser


## Kilder
*Arne Odd Johnsen: Den moderne hvalfangstens historie. Bind I. Oslo 1959.

## Eksterne lenker
* 
* www.vestviken24.no 30. oktober 2016: ''Svend Foyn var viktig for mer enn hvalfangsten''
Svanfjell-ulykken

**Svanfjell-ulykken** var en flyulykke som hendte natt til 20. mars 1966, da et amerikansk Hercules-fly styrtet i Svanfjell-området i Tranøy kommune på Senja. Hele mannskapet på 7 omkom.

Flyet, av typen C-130B Hercules, var bygd i 1961 og tilhørte det amerikanske luftforsvarets 313th Tactical Carrier Wing ved Forbes Air Force Base i Kansas. Det kom fra Évreux i Frankrike, og var etter en mellomlanding på Gardermoen på vei til Bardufoss for å hente italienske soldater som hadde deltatt i øvelsen «Winter Express 66». Under nedstigning til Bardufoss feiloppfattet mannskapet på flyet høydeklareringen fra flytårnet på Bardufoss, og flyet styrtet nær toppen av det 807 meter høye Første Svanfjell rundt klokka 01.30. Da ulykken skjedde, var det rundt 0 °C og snøbyger i området.

Det ble brukt skipatruljer og helikopter under letingen etter flyet. Dårlig vær gjorde at flyet først ble funnet ved helikoptersøk klokka 05.45 dagen etter styrten, etter 28 timers leting. Lederen for redningsaksjonen var daværende løytnant William Engseth, senere politiker og idrettspresident. Halen av flyet ble funnet like nedenfor toppen av Første Svanfjell, mens førerkabinen og andre vrakrester ble funnet i skråningen ned mot et lite vann på den andre siden av fjellet.

De omkomne måtte graves ut av snøen i fjellet. Fem offiserer og to menige omkom i ulykken, alle amerikanske statsborgere. De største vrakdelene ble fjernet noen år etter ulykken, men mange mindre deler ligger fremdeles (pr. 2012) igjen i fjellet. I 2009 ble det på toppen av Første Svanfjell satt opp ei informasjonstavle om ulykken.

Flystyrten i Svanfjell har mange likhetstrekk med flyulykken på Kebnekaise i mars 2012.

## Se også
*Liste over flyulykker i Norge

## Kilder
*Troms Folkeblad: Hercules-styrt under øvelse  (17. mars 2012, besøkt 22. august 2012)
*NRK: – Da jeg hørte om flystyrten i mars, tenkte jeg umiddelbart på Svanfjell (22. august 2012, besøkt samme dag)
*Troms Folkeblad: Styrtet på Senja (galleri med bilder av avisartikler om ulykken fra flere aviser, besøkt 22. august 2012)
*Luftfartshistorie: C-130 havari Senja (besøkt 22. august 2012)
Medaljen for FNs fredsbevarere

**Medaljen for FNs fredsbevarere**  (irsk: *An Bonn Chosantóirí Síochána na Náisiún Aontaithe*, engelsk: *The United Nations Peacekeepers Medal*) er en irsk medalje innstiftet i 1989 for deltagelse i fredsbevarende styrker organisert av FN. Den tildeles av Irlands forsvarsminister. Medaljen tildeles personer som tjenestegjør eller har tjenestegjort i Irlands forsvar og som er kvalifisert til en av versjonene av FN-medaljen. Personer som dør i FN-tjeneste tildeles medaljen posthumt uavhengig av tjenestetid.

## Utforming
Medaljen for FNs fredsbevarere i forniklet messing og er 35&nbsp;mm i diameter. Den har som motiv en kvinnefigur, «Eire», som står i et kystlandskap og slipper løs en due med en olivenkvist i nebbet. Tre gjess ses mot horisonten. På revers står «NA NAISIUN AONTAITHE» i en bue øverst og «UNITED NATIONS» i en bue nederst og med ordene «DON TSÍOCAIN» over «FOR PEACE» i midten. Innskriftene på irsk er i «gælisk» skifttype.

Medaljen er opphengt i et opprett, rektangulært medaljebånd i fargene grønt, hvitt og oransje, hentet fra Irlands flagg, med FNs lyseblå farge i midten.

## Referanser


## Eksterne lenker
* ''Medals of the Irish Defence Forces'', Óglaigh na hÉireann, Irlands forsvar, 2010
* Irish Army Medals, fra *Irish Medals*, nettsted om irske medaljer
Yao Min

**Yao Min** (, født 姚民 *Yáo Mín*; født 1917 i Shanghai, død 1967) var en kinesisk sangforfatter og sanger. Han var bror til Yao Lee.  Han var en av de mest produktive komponister og sangskrivere under shidaiquepoken i 1930- og 1940-årenes Shanghai og så frem til 1960-årene i Hongkong.

En av hans mest kjente slagere er *[[Wishing You Happiness and Prosperity]]* (恭喜恭喜).  Han var låtskriver blant annet for Yao Lee, Zhou Xuan, Li Xianglan, Bai Hong og Bai Guang.

## Referanser
Pingju

***Pingju*** (kinesisk: 评剧, pinyin: *Píngjù*) er en form for kinesisk opera i det nordlige Kina. Den oppstod i Tangshan i provinsen Hebei. 

Uttrykket *Píngjù* (平劇, stavet litt annerledes men uttalt likt) er også blitt benyttet om pekingopera.

## Eksterne lenker
* ''Pingju''
NM i rock

**NM i rock** var en talentkonkurranse for norske artister og band, arrangert av impresario Tore Lande fra 1979.

## Historie
Tore Lande hadde fra 1973 arrangert Trøndersk Mesterskap men så etter hvert for seg en større og mer moden konkurranse. Han var primus motor for NM i rock i årevis og sto også bak 2000-tallets GBOB - Global Battle Of the Bands.

## Organisering

NM i rock ble organisert gjennom en rekke distriktsfinaler rundt om i Norge. Vinnerne av disse møttes til en finale. Kjente band som har slått gjennom på NM i rock er Vazelina Bilopphøggers og The Kids. Begge var i finalen i 1980.

### Finaler
#### 1979
Konkurransen fikk stor mediedekning 30. juli 1979, på Jordal Amfi i Oslo. Den TV-sendte landsfinalen ble vunnet av Broadway News fra Oslo, som like før hadde gitt ut singelen «I Really Want To Love You». Andreplassen gikk til Tornerose fra Bergen, som blant annet hadde eks-Saft trommeslager Magne Lunde og black metal-produsent Eirik Pytten Hundvin som medlemmer. Tredjeplassen gikk til bandet Subway Suck fra Trondheim med Dag Ingebrigtsen som vokalist, som tidligere hadde gitt ut singelen «NRK/Æ spyr». Fjerdeplassen gikk til bandet Black Morning fra Bodø, som hadde June Korneliussen som vokalist. Femteplassen gikk til Småtroll fra Fredrikstad.

På de urangerte plassene finnes blant andre Baiage fra Østre Toten, som etter et mannskapsbytte senere ble til Vazelina bilopphøggers.

Lydopptak fra finalen kom senere samme år ut som LP-en NM for rockeband LIVE (Continental Records CCLP 101).. Kombinasjonen av denne samleplaten og at finalen gikk på NRK TV, har nok gjort at denne finalen i ettertid har blitt stående som den mest kjente. Innslag fra andre års finaler har også vært sendt på NRK TV.

#### 1980
Finalen gikk av stabelen i Trondheim. Flere deltakere fra 1979 kvalifiserte seg igjen til finalen, men nå i nye band. Dag Ingebrigtsen og Eldar Vågan stilte med respektive The Kids og Vazelina Bilopphøggers. Bandet Catrix (forløper til The Mods) kom også til finalen. Vinnere av NM i rock 1980 ble Allison fra Bergen.

## Liste over vinnere

* 1979 – Broadway News
* 1980 – Allison
* 1981 – Hotlips
* 1992 – Safe’n Sound
* 1996 – Tørst
* 1999 – S.P.O.O.N.
* 2000 – Exergonic
* 2003 – Mistress
* 2004 – Domi

## Referanser
Halle mølle

**Halle Mølle** er et bygdemuseum og bygdetun som ligger ved utløpet fra Hallevannet i Vestfold.

Adkomst til stedet fra Larvik skjer via fylkesvei 302 mot Helgeroa/Nevlunghavn. Området består av flere restaurerte bygninger, og man kan se spor av virksomhet mange hundre år tilbake.

Bygdetunet består av «Møllerstua», som er det gamle våningshuset fra 1749, møllebygningen fra 1880, smie fra 1850, sagmesterboligen og tre uthus. Følgende er hentet fra I.C. Rambergs *Boken om Eidanger, del 2*, og forteller litt om at det var gode forhold i Halle-Bergselva for mange hundre år siden:

Fra 1982 har bygningene vært eiet av Brunlanes Historielag, og det er samlet gjenstander fra gamle Brunlanes kommune (nå Larvik kommune), som er utstilt på museet.

## Referanser


## Eksterne lenker
* Brunlanes historielags hjemmesider
Dilber

**Dilber Yunus** (uigursk: دىلبەر يۇنۇس, kinesisk: 迪里拜尔·尤努斯, pinyin: *Dílǐbàiěr Yóunǔsī*; født i 1958 i Kashgar i Xinjiang i Kina) er en lyrisk sopran med koloraturteknikk. 

Hun har studert ved Det sentrale musikkonservatorium i Beijing og har etter studsiene virket ved den finske nasjonalopera og ved Malmøoperaen.

## Referanser
Ferdinand Laub

**Ferdinand Laub** (1832–1875) var en tsjekkisk fiolinist og komponist.

## Liv og virke
Faren, fiolinisten og musikklæreren Erasmus Laub, gav den første musikkundervisningen. Den første egne offentlige konserten arrangerte Ferdinand Laub 27. februar 1842. I årene 1843–1846 studerte han ved konservatoriet i Praha, og 29. mars 1846 spilte han sammen med andre eksaminander for Hector Berlioz og Franz Liszt. Berlioz inviterte ham til Paris og deretter holdt Laub konserter i Wien, blant annet for keiser Ferdinand I av Østerrike. I 1851 deltok han i likhet med  Charles-Auguste de Bériot, Henri Vieuxtemps og andre ved den første verdensutstillingen der han ble feiret som en av verdens største virtuoser.  

Fra 1853 til 1855 fikk han på oppfordring av Franz Liszt posten som konsertmester i Weimar og ble utnevnt til kammervirtuos og æresborger av Sachsen-Weimar. Senere ble han konsertmester ved den prøyssiske hoffoperaen og utnevnt til prøyssisk kammervirtuos. De følgende årene, fra 1857 til 1865, reiste han, til dels sammen med den spanske sopranen Adelina Patti, på konsertreiser til Praha, Danmark, St. Petersburg, Tyskland, Belgia, Frankrike, Nederland, Norge og Sverige. I Göteborg 1860 traff han Bedřich Smetana og arrangerte to konserter sammen med ham.

Laub etterfulgte Josef Mayseder som østerriksk kammervirtuos i 1863. Tre år senere ble han utnevnt til professor ved konservatoriet i Moskva. Pjotr Tsjajkovskij kalte ham den største fiolinisten i verden og Laub var førstefiolinist ved premieren på Tsjajkovskijs første og andre strykekvartett. Den tredje strykekvartetten (1876) dediserte Tsjajkovskij ham posthumt.

Sykdom tvang Laub til å oppgi vervene i Moskva. Etter en mislykket kur i Karlovy Vary, begav han seg til  Merano men døde underveis. Han er gravlagt på Vyšehrad gravlund i Praha.

Laub skapte seg en navn også som konsertmester og musikkpedagog. Til elevene hørte blant andre Adolf Brodský, Jan Hřímal og sønnen Váša Laub.  I tillegg skrev han noen dikt.

## Noen verk
* *Polonéza* (Polonaise de concert) i g-dur for fiolin og piano, op. 8 (1861) eller fiolin og orkester (1862)
* Kvartett i ciss-moll for strykere
* *Romance et Improptu* for fiolin og piano, op. 7
* *České písně* (tsjekkiske sanger), op. 2 (1857)
* *Élégie* for fiolin og piano, op. 3 (1857)

## Referanser


## Litteratur
* 

## Eksterne lenker
* 
* 
* Biografi på tchaikovsky-research.com
*
Vyšehrad gravlund

**Vyšehrad gravlund** (tsjekkisk: *Vyšehradský hřbitov*) er den mest kjente gravplassen i Praha og rommer mange betydelige personer av tsjekkisk avstamming, først og fremst innen kulturlivet; komponister, kunstnere og skuespillere, men også vitenskapsmenn og politikere.

Sentralt plassert står Antonín Wiehls monument *Slavín* som tjener som mausoleum og siste hvilested for spesielt fortjente tsjekkiske personligheter.

## Kjente personer gravlagt på Vyšehrad
* Karel Čapek (1890–1938), forfatter
* Antonín Dvořák (1841–1904), komponist
* Jaroslav Heyrovský (1890–1967), Nobelprisen i kjemi 1959
* Milada Horáková (1901–1950), motstandskjemper og kvinnerettsforkjemper
* Boleslav Jablonský (1813-1881), dikter og katolsk prest
* Rafael Kubelík (1914–1996), dirigent og komponist
* Ferdinand Laub (1832–1875), fiolinist og komponist
* Karel Hynek Mácha (1810–1836), poet
* Hana Mašková (1949–1972), kunstløper
* Alfons Mucha (1860–1939), maler
* Božena Němcová (1820–1862), forfatter
* Bedřich Smetana (1824–1884), komponist
* Josef Suk (1929–2011), fiolinist

## Litteratur
* Umělecké památky Prahy 1. Nové Město, Vyšehrad, Vinohrady (Praha 1). Praha 1998, ISBN 8020006273.

## Eksterne lenker
* 
* Plan over Vyšehrad og annet 
* Fortegnelse over kjente personer som er gravlagt på Vyšehrad
Sætersjøen (Os)

**Sætersjøen** er en innsjø 807 meter over havet i Os kommune, Innlandet. En liten del av sjøen mellom Nordstubekken i nord og Galåa i øst ligger i Trøndelag fylke. Sjøen har størstedelen av nedbørfeltet i nord, og får tilsig gjennom flere bekker vesentlig fra området langs fylkesgrensa på nordsiden. Utløpet er på østsiden, der Galåa renner øst-sørøstover til Glåma.

Sjøen er regnet som et bra fiskevann, og er lett tilgjengelig via bilvei fra Os (østsiden) eller Dalsbygda (vestsiden).

## Referanser
Leafield

**Leafield** er en landsby og et verdslig sogn i distriktet West Oxfordshire i grevskapet West Oxfordshire i England. Den ligger 6,4 km nordvest for Witney. Sognet omfatter også grenden Langley, 1,6 km vest for selve landsbyen. I henhold til folketellingen i 2011 hadde landsbyen og sognet en befolkning på 945 innbyggere.

## Geografi
Leafield ligger i området Cotswolds, et høydedrag som 194 meter over havet. Det var det høyeste punktet i Oxfordshire fram til grensene ble utvidet i 1974. Sognet omfatter også Langley, 1,5 km vest for selve landsbyen. Leafield ligger innenfor de tidligere grensene til Wychwood-skogen. Skogsområdene sør for Langley ble ryddet i 1857–58, og etterlot seg rette, regelmessige eiendomsgrenser som er typiske for 1700- og 1800-tallet.

## Leafield Technical Centre
Like vest for landsbyen ligger Leafield Technical Centre, som er etablert på et område hvor det fra 1912 til 1986 lå en stor radiosender. British Telecom utviklet deretter området som et kurssenter, men dette ble nedlagt i 1993. Det ble deretter brukt av Tom Walkinshaw Racing (TWR) som et utviklingssenter for Formel 1-teamet Arrows, fram til teamet gikk konkurs i . Fra  til  var Leafield Technical Centre hovedkvarter for det nå nedlagte Formel 1-teamet Super Aguri.

Leafield Technical Centre er nå hjemsted for Menard Competition Technologies, som siden 2009 har laget motorer for Norton Motorcycles Commando 961-modeller

I januar 2012 kunngjorde Formel 1-teamet Caterham F1 at de skulle flytte til Leafield fra sin opprinnelige base i Hingham, Norfolk. Flyttingen ble gjennomført i august samme år.

## Referanser


## Litteratur
* Marples, B.J. (1973): «The Medieval Crosses of Oxfordshire» i: *Oxoniensia. Oxfordshire Architectural and Historical Society*. **XXXVIII**, s. 307.
* Saint, Andrew (1970): «Three Oxford Architects» i: *Oxoniensia. Oxford Architectural and Historical Society*. **XXXV**, s. 98.
* Sherwood, Jennifer; Pevsner, Nikolaus (1974): *Oxfordshire. The Buildings of England*. Harmondsworth: Penguin Books, ISBN 0-14-071045-0, s. 682.
* Taylor, Christopher ([1975] 1982): *Fields in the English Landscape*. Archaeology in the Field Series. London: J.M. Dent & Sons Ltd., ISBN 0-460-02232-6, s. 145–146.

## Eksterne lenker
* 
* Leafield Village
Veksen

**Veksen** er en innsjø 663 meter over havet øst for Storsjøen i Rendalen kommune, Innlandet. Sjøen har relativt lite nedbørfelt. Utløpet er på østsiden, gjennom Veksenbekken til Flena og deretter Storsjøen. Sjøen har bestand av ørret, røye og ørekyt, men ørretbestanden har vært vurdert som liten. Sjøen ble undersøkt i forbindelse med planer om regulering av Flenavassdraget på 1980-tallet. Det ble den gang antatt at en regulering, også med minstevannføring, ville føre til en relativ minking av en allerede liten ørretstamme til fordel for ørekyt.

## Referanser
Galina Stepanova

**Galina Stepanova** er navnet til flere personer:

*Galina Prozumensjtsjikova (gift Stepanova; født 1948) – sovjetisk svømmer, som deltok i OL 1964, 1968 og 1972.
*Galina Sovetnikova (gift Stepanova; født 1955) – sovjetisk roer, som deltok i OL 1980.
*Galina Stepanova (roer) (født 1958) – sovjetisk roer, som deltok i OL 1980.
Kaimaner

* slekten *[[Caiman]]*
* slekten *[[Paleosuchus]]*
* slekt *[[Melanosuchus]]*

**Kaimaner** er en gruppe krypdyr i krokodillefamilien. Gruppen er en av to subfamilier av familien alligatoridae, hvor den andre er alligatorer. Kaimaner finnes i Sentral- og Sør-Amerika. Sammenlignet med andre krokodiller er de relativt små, og de fleste artene er bare et par meter lange. Arten svartkaiman kan dog bli over fire meter lang. Flere utdødde arter er kjent, herunder *[[Purussaurus]]*, en giantisk slekt fra miocen som kunne bli opptil 12 meter lang, og den like store *[[Mourasuchus]]*, som hadde en bred, andelignende snute.

## Klassifisering

* Underfamilie **Caimaninae** — **Kaimaner**
** Slekt † *[[Centenariosuchus]]*
** Slekt † *[[Culebrasuchus]]*
** Slekt † *[[Eocaiman]]*
** Slekt † *[[Globidentosuchus]]*
** Slekt *Paleosuchus*
*** *P. palpebrosus* — Dvergkaiman
*** *P. trigonatus* — Glattsnutet kaiman
** Slekt † *[[Purussaurus]]*
** Slekt † *[[Mourasuchus]]*
** Slekt † *[[Necrosuchus]]*
** Slekt † *[[Orthogenysuchus]]*
** Slekt † *[[Tsoabichi]]*
** Slekt *[[Caiman (slekt)|Caiman]]*
*** *C. yacare* — Yacare-kaiman
*** *C. crocodilus* — Brillekaiman
**** *C. c. apaporiensis*
**** *C. c. fuscus*
*** † *[[Caiman lutescens|C. lutescens]]*
*** † *[[Caiman venezuelensis|C. venezuelensis]]*
*** *C. latirostris* — Bredneset kaiman
** Slekt *[[Melanosuchus]]*
*** † *[[Melanosuchus fisheri|M. fisheri]]*
*** *M. niger* — Svartkaiman

## Tidligere fylogeni
Fylogeni etter Hastings og andre, 2013.

## Referanser


## Eksterne lenker
*
Trivium (utdanning)

**Trivium** var ved universiteter i høymiddelalderen betegnelsen på de tre emnene som studentene først fordypet seg i, grammatikk, logikk og retorikk. Ordet er latin og betyr «de tre måtene», eller «de tre veiene» som dannet grunnlaget for en utdanning i de frie kunstene.

Trivium dannet grunnlaget for Quadrivium, det inkluderte geometri, aritmetikk, astronomi og musikk. Trivium og quadrivium sammen utgjorde de syv frie kunstene, på latin «septem artes liberales».

Mer spesifikt innebar *trivium* i høymiddelalderen 
# *Grammatikk*: Latinsk språklære og språket i dets bruk av de klassiske skoleforfattere,
# *Retorikk*: Talekomposisjon og stillære, likeså med eksempler fra skoledannende forfattere,
# *Dialektikk / logikk*: Konklusjonsmetodikk og bevisføring på grunnlag av Aristoteles' *[[Organon]]*.

## Litteratur
* Caroline Winterer: *The Culture of Classicism: Ancient Greece and Rome in American Intellectual Life, 1780–1910*. Baltimore: Johns Hopkins University Press, 2002.
* Dorothy L. Sayers: essay, "The Lost Tools of Learning", presented at Oxford, 1947.
* Marshall McLuhan: *The Classical Trivium: The Place of [[Thomas Nashe]] in the Learning of His Time* (first publication of McLuhan's 1942 doctoral dissertation); Gingko Press, 2006 ISBN 1-58423-067-3.
Asker Cykleklubb

**Asker Cykleklubb** er en sykkelklubb i Asker som driver med sykling, både terreng og landevei. 
Klubben ble startet i 1977 og har i dag ca. 750 medlemmer i alle aldre og med forskjellige
ferdighetsnivåer. 

## Eksterne lenker
* Klubbens hjemmeside
Antigonus

* se systematisk inndeling

***Antigonus*** er en slekt av sommerfugler som tilhører familien smygere (Hesperiidae).

## Utseende
Små til middelsstore, brune eller hvite smygere.
Slekten kjennes lettest på at bakvingen hos de fleste artene har en tydelig tann midt på ytterkanten. Forvingene er spisse og holdes litt foroverbøyd når sommerfuglen sitter. Ellers er oversiden mer eller mindre ensfarget brun, eller hvit med brune kanter, undersiden er gjerne noe lysere brun med brune tverrstriper.

## Levevis
Artene lever i skog, gjerne tropisk regnskog.

## Utbredelse
Slekten er neotropisk og forekommer i Mellom- og Sør-Amerika, fra Mexico til Argentina.

## Systematisk inndeling

Inndelingen følger Brower & Warren (2007).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Pyrgini Burmeister, 1878 – ca. 150 arter fordelt på 22 slekter.
**************** Slekten *Antigonus* Hübner, 1819
***************** *[[Antigonus corrosus]]* Mabille, 1878
***************** *[[Antigonus decens]]* Butler, 1874
***************** *[[Antigonus emorsa]]* (R. Felder, 1869)
***************** *[[Antigonus erosus]]* (Hübner, 1812)
***************** *[[Antigonus funebris]]* (R. Felder, 1869)
***************** *[[Antigonus liborius]]* Plötz, 1884
***************** *[[Antigonus minor]]* Mielke, 1980
***************** *[[Antigonus mutilatus]]* (Hopffer, 1874)
***************** *[[Antigonus nearchus]]* (Latreille, 1817)

## Litteratur
* Brower, A.V.Z. (2010): ''Antigonus'' på Tree of life 
* «Markku Savela's Lepidoptera and some other life forms»: Sjekkliste over artene.
* Butterflies of Amazonia: ''Antigonus decens''
* Butterflies of America: ''Antigonus'' spp

## Eksterne lenker
*
Innova Musikk

**Innova Musikk** var en norsk platebutikk-kjede, tidligere Narvesen Platebar, eid av Narvesen-konsernet.

I forbindelse med en økonomisk snuoperasjon i Narvesen-konsernet i 1988 ble driften av forretningsområdet strukturert i henhold til franchise-prinsippet. Det vil si at Innova stod for innredning, utstyr og leieavtaler, mens de lokale platebutikkene, rundt omkring i landet, ble drevet av selvstendig næringsdrivende som satt med egne varelager.

På 1980-tallet, og starten av 1990-tallet, hadde Innova-butikkene billettsalget for flere store konsertarrangementer i Norge.

I 1994 vokste kjeden fra 19 til 32 butikker. I 1996 ble Innova fusjonert med en annen platebutikk-kjede som het Hysj! Hysj!. Etter fusjonen ble dette en av de største platebutikk-kjedene i Norge, med 46 butikker.

## Referanser


## Eksterne lenker
*
Per Figved

**Per Figved** (1920–1986) var en norsk politimann og fotballspiller som spilte for Stavanger Idrettsforening frem til 1950, da han som første rogalending i utlandet, spilte fire sesonger som profesjonell fotballspiller i Frankrike på 1950-tallet.

Figved fikk i 1946 en U23-landskamp da han representerte et norsk kombinasjonslag mot det engelske trenerlaget som vant 1–0.. Han fikk også en B-landskamp i 1948, men gikk da altså likevel til Frankrike sommeren 1950, for å spille profesjonelt for  klubben FC Sochaux 1950/51. Ett-årskontrakte ga ham  50 000 kroner i årslønn, overgangssummen var drøyt 40 000 kroner, og han scoret i debutkampen.  Hans tidligere medspiller fra Stavanger, Inge Paulsen kom ned 10. august og etablerte seg sammen med Figved i angrepsrekka.  Andre spillere som fikk et kort proffopphold denne sesongen 1950/51 var forøvrig Villy Andresen (Stade Francaise) fra Sarpsborg, samt rogalendingene  Gunnar Stensland (Nancy), Georg Monsen (Nancy, Besançon) og Torgeir Torgersen (Stade Francaise).

Inge Paulsen gikk til Rouen, også han. Figveds ene sesong ga ham 9 kamper og to mål, før han gikk ble utlånt til Grenoble Foot 38 der han spilte tre sesonger.  I sesongen 1951/52 ble det 27 kamper og 17 mål (toppscorer for klubben), i 1952/53 ble han atter klubbens toppscorer med 13 mål på 30 kamper. Hans siste sesong brakte 2 mål på 16 kamper.  Figved spilte så sent som i 1966  for franske oldboyslag.

## Referanser
Medaljen for Det europeiske fellesskaps observatørmisjon

**Medaljen for Det europeiske fellesskaps observatørmisjon** er en medalje etablert i 1995 av Det europeiske fellesskap for deltagelse i Det europeiske fellesskaps observatørmisjon (*European Community Monitor Mission*, ECMM), et observatørkorps som ble etablert for å overvåke situasjonen i Jugoslavia i forbindelse med forbundsstatens oppløsning. Observatørstyrken ble opprinnelig satt inn i Slovenia i 1991 for å påse overholdelse av Brioni-avtalen etter Slovenia-krigen, men ble utvidet til Kroatia og Bosnia-Hercegovina. I 2000 ble observatørvirksomheten omdøpt til Den europeiske unions observatørmisjon (engelsk: *European Union Monitoring Mission*, EUMM) under den felles utenriks- og sikkerhetspolitikk. En egen medalje, Medaljen for Den europeiske unions observatørmisjon, er innstiftet for EUMM.

## Utforming
Medaljen for Det europeiske fellesskaps observatørmisjon er sølvfarget og har en diameter på 36&nbsp;mm. Den har i midten et kartomriss av det tidligere Jugoslavia med innskriften «EC MONITOR MISSION» eller «EC TASK FORCE», det hele omgitt av en ring. Utenfor dette finnes en krans av tolv femtaggede stjerner, Europasymbolet. Reversen har en due i flukt og med en olivenkvist i nebbet.

Medaljebåndet er mørk blått med smale to gule striper og kantstriper i blått, hvitt og rødt. Blått og gult er fargene i det europeiske flagget, Jugoslavias flagg var blått, hvitt og rødt.

## Tildelingskriterier
Det oppgis et varierende antall tjenestedager for å kvalifisere til Medaljen for Det europeiske fellesskaps observatørmisjon. Noen kilder oppgir at medaljen ble tildelt for 21 dagers sammenhengende tjeneste eller for 30 dagers oppsamlet tjeneste. En annen kilde oppgir at tjenestekravet var 90 dager for å kvalifisere til medaljen. I tilfelle en deltager i observatørmisjonen ble drept i tjeneste, kunne medaljen tildeles uten hensyn til tjenestens varighet.

## Referanser